《五言集句十首 其七 早春江行夜泊寄忆豫章诸游好》
明代·卢龙云

一路经行处，波澜动远空。乱山春霭里，残漏雨声中。

风俗因时见，心期此夜同。人分千里外，忍对百花丛。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。